Менавіта таму Інстытут гісторыі сёння з’яўляецца ядром беларускай гістарычнай навукі, яе галоўным метадалагічным і каардынуючым цэнтрам, яе візітоўнай карткай. Навуковыя працы супрацоўнікаў Інстытута па айчыннай і агульнай гісторыі, археалогіі і антрапалогіі шырока вядомыя і высока ацэненыя навуковай грамадскасцю не толькі ў нашай краіне, але і за яе межамі. Яны спрыяюць павышэнню прэстыжу Беларусі ў свеце, захаванню і папулярызацыі нацыянальнай гісторыка-культурнай спадчыны, робяць значны ўклад у фарміраванне духоўна-маральных асноў жыццядзейнасці беларускага грамадства.